ઘાટકોપર-ઈસ્ટના તિલક રોડ પરની શાકમાર્કેટ ૧૦ દિવસ પછી ખૂલતાં ગૃહિણીઓએ રાહત અનુભવી છે, પણ આ વિસ્તારના રહેવાસીઓ માટે એ ફરીથી ત્રાસરૂપ બની ગઈ છે. શાકભાજીવાળાઓએ BMCના અતિક્રમણ વિભાગના અધિકારીઓ પર હુમલો કરતાં આ માર્કેટ શુક્રવારે ૩૧ માર્ચથી BMCએ બંધ કરાવી હતી. આ કાર્યવાહીએ સ્થાનિક રહેવાસીઓમાં અચરજ ફેલાવ્યું હતું. સ્થાનિક રહેવાસીઓ પૂછે છે કે જો માર્કેટ કાયદેસર છે તો આ કાર્યવાહી કઈ રીતે થઈ? અને ગેરકાયદે છે તો બંધ કેમ કરવામાં આવતી નથી? કે પછી હપ્તાબાજી કાયદેસર છે કે ગેરકાયદે એનો નિર્ણય લે છે?